**Revista Presei**

**17 septembrie 2014**

|  |  |  |
| --- | --- | --- |
| **Pagina** | **Publicaţie** | **Titlu** |
| **2** | **RING** | **Surpriză pentru pensionarii sectorului 3** |
| **2** | **Puterea** | Senatorii au adoptat o iniţiativă privind Ziua Bunicilor. Aceasta ar urma să fie sărbătorită în luna octombrie |
| **3** | **Puterea**  | Sediu nou pentru Direcţia de Administrare a Fondului Locativ Sector 6 |

**RING**

<http://www.ziarulring.ro/stiri/bucuresti/244904/2014/Surpriza-pentru-pensionarii-sectorului-3->

**Surpriză pentru pensionarii sectorului 3**

Direcţia Generală de Asistenţă Socială şi Protecţia Copilului (DGASPC) împreună cu Primăria Sectorului 3 au organizat, ieri, un eveniment prilejuit de sărbătorirea împlinirii a 50 de ani de căsnicie pentru 297 de cupluri din sectorul 3. La întâlnire a participat şi primarul Robert Negoiţă, care şi-a exprimat speranţa că împreună cu cei prezenţi vor face în continuare o echipă unită pentru ca sectorul 3 să devină şi să rămână cel mai frumos din Bucureşti.

**PUTEREA**

**http://www.puterea.ro/social/control-in-sectorul-6-sanctiuni-pentru-alimente-expirate-in-pietele-drumul-taberei-1-si-2-99913.html**

# Senatorii au adoptat o iniţiativă privind Ziua Bunicilor. Aceasta ar urma să fie sărbătorită în luna octombrie

**Senatorii au adoptat marţi, în cadrul şedinţei de plen, o iniţiativă legislativă, prin care "Ziua Bunicilor" ar putea fi sărbătorită în fiecare an, în prima zi din luna octombrie.**

Mai mulți senatori PNL au propus ca românii să sărbătorească la fiecare început de octombrie "Ziua Bunicilor" pentru a arăta astfel "prețuirea și recunoștința societății pentru stăruința depusă de bunici în educarea generației în creștere”.

Parlamentarul Stelian Miron a inițiat proiectul de lege privind Ziua Bunicilor, cosemnatari fiind Marin Burlea, Ioan Cristina, Marius-Petre Nicoară, Tudor Doina-Anca și Ștefan Băișanu.

Potrivit proiectului de lege, de "Ziua Bunicilor" ar urma să fie organizate evenimente publice finanțate din bugetul autorităților locale sau centrale.

Initiatorii propunerii legislative au precizat, în expunerea de motive, că toate statele membre ONU sărbătoresc, pe 1 octombrie, "Ziua Internaţională a Persoanelor Vârstnice", instituită de Adunarea Generală a Organizaţiei Naţiunilor Unite, în anul 1990.

"Se poate îmbătrâni frumos, dacă şi societatea din care facem parte e capabilă să înteleagă nevoile vârstei a treia şi problemele cu care se confruntă", au menţionat semnatarii proiectului de lege.

Camera Deputaţilor urmează să dea un vot final asupra acestui proiect de lege, privind Ziua Bunicilor.

**PUTEREA**

# Sediu nou pentru Direcţia de Administrare a Fondului Locativ Sector 6

**Locuitorii Sectorului 6 care domiciliază în Cartierele Dealul Ţugulea şi ANL Constantin Brâncuşi sunt informaţi că începând de luni, 22septembrie, Direcţia de Administrare a Fondului Locativ Sector 6 va funcţiona în Strada Valea Oltului nr. 31-35, etaj 1, corp A+B, Sector 6, cod poştal 61972, Bucureşti, telefon: 021.365.74.73.**

Programul de lucru este următorul: Luni, Marţi, Miercuri, Joi: 08.00 –16.30; Vineri: 08.00–14.00. Casieria: Luni : 08.00–16.30; Marţi: 08.00–18.00; Miercuri: 08.00–16.30; Joi: 08.00–18.00; Vineri: 08.00–13.00.